Diari Oficial de la Generalitat Valenciana


Sumari del DOGV 3906, del 28-12-2000 (2000/10398)

Informació pública dels períodes cobratoris de l'impost sobre activitats econòmiques 2000 i liquidació de les quotes del recurs cameral permanent referides al balanç de societats 1999 de la Cambra Oficial de Comerç, Indústria i Navegació de Castelló.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3906

Data del DOGV
:   28-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10664


Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública dels períodes cobratoris de l'impost sobre activitats econòmiques 2000 i liquidació de les quotes del recurs cameral permanent referides al balanç de societats 1999 de la Cambra Oficial de Comerç, Indústria i Navegació de Castelló. [2000/10245]
  
De conformitat amb el que disposa l'article 39 del Reglament General de les Cambres Oficials de Comerç, Indústria i Navegació d'Espanya, aprovat pel Decret 129/1974, de 2 de maig, i l'article 64 del Reglament de Règim Interior d'aquesta Cambra Oficial de Comerç, Indústria i Navegació de Castelló, es posa en coneixement dels seus electors que el Comité Executiu, en la sessió del dia 19 de desembre de 2000, va aprovar el padró de cobrança, així com les liquidacions de les quotes del recurs cameral permanent referides a l'impost sobre activitats econòmiques, corresponent a 2000, així com les liquidacions de les quotes del recurs cameral permanent referides al balanç de societats corresponent a 1999, i es va acordar també la iniciació des del dia 2 del mes de gener de 2000 del període voluntari de cobrança de les quotes del recurs cameral permanent girades en les quanties, formes i termes que estableixen els articles 12, 13 i 14 i disposicions transitòries tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació i l'article 62 de la secció quarta de la Llei de Pressupostos Generals de l'Estat per a 1997, en relació a l'impost sobre activitats econòmiques, impost sobre la renda de les persones físiques i impost de societats pagades pels contribuents que hagen exercit activitats en la demarcació d'aquesta corporació, és a dir, tota la província de Castelló.
  
A més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individualment i respectivament a tots els seus electors les liquidacions girades per cadascun dels esmentats conceptes del recurs cameral permanent, trametent notificació rebut en què constaran les dades d'identificació del deute, així com el termini de pagament en període voluntari i les entitats financeres en què puga efectuar-se l'ingrés; a més, contindrà la indicació de la normativa legal en què es basa la quota girada i els recursos que es poden interposar en caso de disconformitat amb aquesta.
  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no pagades s'exigiran per la via administrativa de constrenyiment a través de l'Agència Estatal de l'Administració Tributària amb imposició dels recàrrecs, interessos i costes que pertocaren, tot això d'acord amb la indicada Llei 3/1993, de 22 de març, i la Resolució de 19 d'octubre de 1993 (Boletín Oficial del Estado de 10 de novembre) que publica el conveni d'1 d'octubre de 1993 de prestació de serveis de l'esmentada Agència Estatal de l'Administració Tributària en matèria de recaptació en via executiva dels ingressos de dret públic propis de les cambres.